cyanic-selkie/wikianc huggingface dataset:
নিত্যানন্দ
বিয়ে ও বংশধর
থাম্ব|200x200পিক্সেল|প্রভু নিত্যানন্দ,মাতা বসুধা (বামে), মাতা  জাহ্নবী(ডানে) ( শ্রীবাস অঙ্গন, নবদ্বীপ,পশ্চিমবঙ্গ) মহাপ্রভুর নির্দেশে সংসারে কৃষ্ণ নাম প্রচারের জন্য ১৫১৯ সালে বর্ধমান জেলার সূর্যদাস সরখেলের দুই কন্যা বসুধা ও জাহ্নবী দেবীর  পাণিগ্রহণ করেন নিত্যানন্দ। তখন তার বয়স ছিল ছাপ্পান্ন বছর।  তার পর কুঞ্জবাটীতেই(বর্তমান খড়দহ) সংসার। প্রথম পক্ষের বসুধার গর্ভে একটি কন্যা গঙ্গা ও একটি পুত্র সন্তান(অষ্টম) বীরভদ্র গোস্বামীর জন্ম হয়। গঙ্গা মাতার সন্তান প্রেমানন্দ গোস্বামীর বংশধরগণ বর্তমানে বর্ধমান, বীরভুম, মুর্শিদাবাদ জেলার বিভিন্ন স্থানে অবস্থান করছেন তন্মধ্যে কাটোয়া, খেঁড়ুয়া, পাতাইহাট, কালিকাপুর, চারকলগ্রাম, মাজিগ্রাম, ভাল্যগ্রাম, গাজীপুর, দাঁইহাট,করুই, আটঘরা,সোনারুন্দী ইত্যাদি স্থান উল্লেখযোগ্য। ইহারা গঙ্গা মাতার বংশ ধর। এনাদের সেবিত ভ্রাম্যমাণ বিগ্রহ রাধামাধব, রাধারানী জগন্নাথ দেব। পরে বীরভদ্রকে তাঁর সৎ মা জাহ্নবী দেবী বৈষ্ণব আচারে দীক্ষা দিয়েছিলেন। ঝামটপুরের যদুনন্দন আচার্যের কন্যা শ্রীমতী ও নারায়ণীর সাথে বীরভদ্রের বিয়ে হয়।তাদের ও জাহুবী দেবী দীক্ষা দেন। জাহুবী দেবীর কোনো সন্তান না হওয়ায় তিনি বংশীবদনের পুত্র দত্তক নেন ।যার নাম রামচন্দ্র গোস্বামী (রামাই)। এনার  বংশধররা হল খড়দহের গোস্বামীরা ।
ধর্মীয় অবদান
নবদ্বীপে গৌরাঙ্গ মহাপ্রভুর সঙ্গে সাক্ষাৎ হওয়ার পর উভয়ে মিলে কৃৃষ্ণ নাম/হরিনাম প্রচার করেন। তাকে পরমেশ্বরের সর্বশ্রেষ্ঠ করুণাময় অবতার হিসেবে বিবেচনা করা হয়। নিত্যানন্দ বন্দনাগীতি
"নিতাই পদ কমল কোটি চন্দ্র সুশীতল যে ছায়ায় জগত জুড়াই হেন নিতাই  বিনে ভাই রাধাকৃষ্ণ  পাইতে নাই
দৃঢ় করি ধর নিতাই পাই।"
আজকের প্রচলিত গৌড়ীয় বৈষ্ণব মত মূলত তারই প্রচারিত। তিনি সমাজের সব শ্রেণীর লোকের কাছে বৈষ্ণব মতকে জনপ্রিয় করে তোলেন।তিনি ও তার সহচর দ্বাদশ গোপাল কৃষ্ণ নামে সবাইকে মাতোয়ারা করে তোলেন। নিজের শিষ্য বৃন্দাবনদাসকে তিনি চৈতন্যভাগবত রচনা করতে অনুপ্রেরণা দিয়েছিলেন।
প্রয়াণ
১৫৪০ সালে তিনি পরলোক গমন করেন।
অরুণাচল জংশন রেলওয়ে স্টেশন
অরুণাচল জংশন রেলওয়ে স্টেশন হল আসামের শিলচর কাছাড় জেলার একটি ছোট রেলওয়ে স্টেশন। এর কোড হল ARCL ।
অবস্থান
রেলওয়ে স্টেশনটি শিলচর শহরে অবস্থিত।
অবকাঠামো
স্টেশনটি ৩টি প্ল্যাটফর্ম নিয়ে গঠিত।
শেলি ওবেরয়
শেলি ওবেরয় একজন ভারতীয় রাজনীতিবিদ। তিনি আম আদমি পার্টির (আপ) এর হয়ে ২০২৩ সালে দিল্লির মেয়র নির্বাচিত হন। রাজনীতির পাশাপাশি তিনি দিল্লি ইউনিভার্সিটির সহকারী অধ্যাপক।
প্রাথমিক জীবন
শেলির জন্ম ১৯৮৩ সালে বাবা একজন ব্যবসায়ী সতীশ কুমার ওবেরয় এবং মা সরোজ ওবেরয় একজন গৃহিণী। তার এক ভাই এবং এক বোর রয়েছে। দিল্লির ফেইথ একাডেমি ও জানকি দেবী মেমোরিয়াল কলেজ থেকে তিনি পড়াশোনা করেছেন। হিমাচল প্রদেশ ইউনিভার্সিটি থেকে বাণিজ্যে স্নাতকোত্তর করেন শেলি এবং তামিলনাড়ুর আন্নামালাই ইউনিভার্সিটি থেকে দর্শন বিষয়ে স্নাতকোত্তর ডিগ্রি লাভ করেন। ইন্দিরা গান্ধী ন্যাশনাল ওপেন ইউনিভার্সিটির স্কুল অব ম্যানেজমেন্ট স্টাডিজ থেকে পিএইচডি করেন তিনি।
কর্মজীবন
শেলি ২০১৪ সালের সেপ্টেম্বরে দিল্লি বিশ্ববিদ্যালয়ে শিক্ষকতা শুরু করেন। ২০২১ সালের জানুয়ারিতে মুম্বাইয়ের এমএমআইএমএসে ব্যবস্থাপনা বিষয়ে ভিজিটিং ফ্যাকাল্টি হিসেবে কাজ করেন। তিনি ইন্ডিয়ান কমার্স অ্যাসোসিয়েশন (আইসিএ) এর আজীবন সদস্য।
রাজনীতি
২০২৩ সালে দিল্লির মেয়র পদে শেলীকে পার্টি মনোনীত করেছিল। ৩৪ ভোটে বিজেপির রেখা গুপ্তার বিরুদ্ধে নির্বাচনে জিতেছেন যেখানে ওবেরয় ১৫০ ভোট পেয়েছেন এবং গুপ্তা ১১৬ ভোট পেয়েছেন।
শাহজাদা জাহাঙ্গীর
শাহাজাদা জাহাঙ্গীর (উসমানীয় তুর্কি:شاهزاده جهانگير ৯ই ডিসেম্বর ১৫৩১-২৭শে নভেম্বর ১৫৫৩) ছিলেন একজন উসমানীয় শাহাজাদা।
তিনি উসমানীয় সাম্রাজ্যের দশম সুলতান সুলাইমান এবং তার প্রধান সম্রাজ্ঞী হুররাম সুলতান এর সর্বকনিষ্ঠ পুত্র সন্তান ছিলেন।
জিন্দা তেলেসমাত
জিন্দা তেলেসমাত হল একপ্রকার প্রাচীন ঔষধ যা ঠাণ্ডা, কাশি , শরীর ব্যথা , কান ব্যথা , দাঁত ব্যথা এবং আরও অনেক রোগের উপসর্গে ব্যবহার করা হয় । এটি একটি ঔষধ যা নির্দিষ্ট কিছু উপকরণ (লতা পাতা মূল) থেকে তৈরি করা হয় । যেখানে অন্যান্য ইউনানি পার্শ্বপ্রতিক্রিয়া একটি সাধারণ ব্যাপার সেখানে  এই ঔষধে কোন পার্শ্বপ্রতিক্রিয়া নেই । এই ঔষধ ভারতের সকল ডাক্তারি দোকানে পাওয়া যায় ।
ইতিহাস
১৯২০ সালে খ্যাতনামা হাকিম 'মোঃ মইজুদ্দিন ফারুকি' এই ঔষধ উদ্ভাবন করেন । 'জিন্দা তেলেসমাতের' বাংলা অর্থ হল: 'জিন্দা মানে জীবিত, এবং তেলেসমাত মানে যাদু', অর্থাৎ এটিকে জলজ্যান্ত যাদু হিসাবে ডাকা হয় । এটি সর্বপ্রথম হায়দ্রাবাদের আম্বেরপেত জেলার কুয়াদারিবাদ এলাকায়  পারিবারিক ব্যবসা 'কারখানা জিন্দা তিলিমাথের' মাধ্যমে শুরু হয় ।
উপাদান
৫ টি উপাদানের মাধ্যমে জিন্দা তেলেসমাত তৈরি করা হয় । শুধুমাত্র ঠাণ্ডা কাশির জন্য এই ঔষধ ব্যবহার করা হয় না । সাম্প্রতিককালে এই ঔষধ বার্ড ফ্লু, সুয়াইন ফ্লু , ডেঙ্গু রোগে ব্যবহার করা হচ্ছে ।
আলান জাগোভ
আলান ইয়েলিজবারোভিচ জাগোভ (Алан Елизбарович Дзагоев, ; Дзæгъойты Елизбары фырт Алан; জন্ম: ১৭ জুন ১৯৯০) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব সিএসকেএ মস্কো এবং রাশিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
ডেকামিটার
ডেকামিটার (Decametre; প্রতীক: dam; কখনও কখনও অনানুষ্ঠানিকভাবে Dm বা dkm) হল মেট্রিক পদ্ধতিতে দৈর্ঘ্যের একক, যা দৈর্ঘের এসআই ভিত্তিক এককের দশ মিটারের সমান। একে বৈজ্ঞানিক অঙ্কপাতনে ১×১০১ মি অথবা ১ E+১ মি (সূচকীয় অঙ্কপাতন), অর্থ ১×১০১ মি হিসাবে লিখা যায়।
এই মাপকাঠি অধিকাংশ ক্ষেত্রেই সম্পূর্ণতার জন্য এসআই এর মধ্যে অন্তর্ভুক্ত করে: মূলত, উপসর্গ ও এককের যেকোনো সমন্বয় লেখা যেতে পারে, কিন্তু অনেক গুলো কমই ব্যবহার করা হয়। ডেকামিটারের একটি বাস্তব ব্যবহার হচ্ছে আবহবিদ্যায়, যেখানে সমুদ্রপৃষ্ঠ হইতে জিওপটেনশিয়াল উচ্চতা মাপার জন্য ব্যবহার করা হয়। এছাড়াও আবহাওয়াবিদরা কদাচিৎ অন্য এসআই প্রিফিক্স হেক্টপ্যাস্কেল (hPa) ব্যবহার করে থাকেন।
জর্জ পোর্টার
জর্জ পোর্টার একজন ব্রিটিশ রসায়নবিজ্ঞানী। তিনি ১৯৬৭ সালে রসায়নে নোবেল পুরস্কার লাভ করেন।
জীবনী
পোর্টার ১৯২০ সালের ৬ ডিসেম্বর দক্ষিণ ইয়র্কশায়ারে জন্মগ্রহণ করেন। তিনি লীডস বিশ্ববিদ্যালয় থেকে রসায়নে ডিগ্রি অর্জন করেন। তিনি ১৯৮৪ থেকে ১৯৯৫ সাল পর্যন্ত ইউনিভার্সিটি অব লিচেস্তার এর চ্যান্সেলরের দায়িত্ব পালন করেন। তিনি ১৯৮৫ থেকে ১৯৯০ সাল পর্যন্ত রয়েল সোসাইটর প্রেসিডেন্টের দায়িত্ব পালন করেন।
জাম্বিয়া ফুটবল অ্যাসোসিয়েশন
জাম্বিয়া ফুটবল অ্যাসোসিয়েশন (Football Association of Zambia; এছাড়াও সংক্ষেপে এফএজেড নামে পরিচিত) হচ্ছে জাম্বিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৪ সালে প্রতিষ্ঠিত হয়েছে। এটি প্রতিষ্ঠার ৩৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর জাম্বিয়ার রাজধানী লুসাকায় অবস্থিত।
এই সংস্থাটি জাম্বিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে জাম্বিয়া সুপার লীগ, জাম্বীয় কাপ এবং জাম্বীয় চ্যালেঞ্জ কাপের মতো প্রতিযোগিতার সকল কার্যক্রম পরিচালনা করে। বর্তমানে জাম্বিয়া ফুটবল অ্যাসোসিয়েশনের সভাপতির দায়িত্ব পালন করছেন অ্যান্ড্রু কামাঙ্গা এবং সাধারণ সম্পাদকের দায়িত্ব পালন করছেন আদ্রিয়ান কাশালা।
ছয়ের উদ্দিন আহমেদ
ছয়ের উদ্দিন আহমেদ (এপ্রিল, ১৯২১ - ১৫ মার্চ ২০০৮ বাংলাদেশের রংপুর অঞ্চলের একজন বাম ধারার রাজনীতিবিদ ও সমাজ সংস্কারক। তিনি বৃহত্তর রংপুরের ভাষা আন্দোলন, তেভাগা আন্দোলন, কৃষক আন্দোলন, সর্বোপরি মহান মুক্তিযুদ্ধে গুরুত্বপূর্ণ ভূমিকা পালন করেন।
জন্ম ও শৈশব
কমরেড ছয়ের আহমেদ ১৯২১ সালের এপ্রিল মাসে জন্ম গ্রহণ করেন। মধ্যবিত্ত কৃষক পিতা কিনু মোহাম্মদ আর গর্ভধারিণী মা আছিরন বিবির প্রথম সন্তান ছিলেন তিনি। কমরেড ছয়ের উদ্দিনের ছোট ভাই দাশু মাত্র পাঁচ বছর বয়সে টাইফয়েড জ্বরে আক্রান্ত হয়ে মারা গিয়েছিলেন। ছোট বোন নুরজাহান আর পিতা-মাতাকে নিয়ে বাল্যকাল বেশ সুখের ছিল তার।
শিক্ষাজীবন
শৈশবে কুন্ডি পরগনার অধীন উচ্চবিদ্যালয়ে লেখাপড়া করেছেন। মাইনর পাস করতে পেরেছিলেন। তার পিতা কিনু মোহাম্মদ মাত্র ৪৩ বছর বয়সে পৃথিবী ছেড়ে চলে গেলে মাইনর অধ্যয়নরত অবস্থায় সংসারের দায়-দায়িত্ব চাল আসে তার কাঁধে। কমরেড ছয়ের উদ্দিন আহমেদ তার শৈশবে খুব কাছ থেকে দেখেছেন নিরীহ প্রজাদের ওপর জমিদারদের অত্যাচার। শ্রেণী-বৈষম্য তাকে বেশ মর্মাহত করেছিল। আর তাই তো শৈশবে তৎকালীন সমাজের সুইপারের সন্তানরাও তার বন্ধুর তালিকায় স্থান পেয়েছিল। ধর্ম-বর্ণ শ্রেণীনির্বিশেষে সবার সঙ্গে মিশতেন তিনি। কৈশোরে পদার্পণ করে তিনি যখন বুঝলেন তার পিতা মহাজনী প্রথায় সুদের কারবার করেন। সুদের টাকা পরিশোধ করতে অসহায় কৃষকরা তার পিতার হাতে নানাভাবে হয়রানির শিকার হচ্ছেন। তখন তিনি হয়রানির শিকার কৃষকদের প নিয়ে পিতা কিনু মোহাম্মদের অনৈতিক সুদের ব্যবসার প্রতিবাদ করেন। সে প্রতিবাদের ফল হিসেবে তার পিতা সুদের ব্যবসা ছেড়ে দিলে তিনি অনুপ্রাণিত হন। সেই থেকেই তার মনে বিপ্লবী চেতনার বিকাশ। যার ইতিবাচক ফল প্রত্যন্ত পল্লীর কিশোর ছয়ের উদ্দিনকে আজকের অবস্থানে এনেছিল। ছোটবেলায় মাকে হারিয়ে সৎ মায়ের অত্যাচারের শিকার হন। পিতাকে হারান অল্প বয়সে। যে কারণে মোটেও সুখকর ছিল না তার শৈশব।
রাজনৈতিক জীবন
সংসারের টানাপোড়েন আর পারিপার্শ্বিকতার মাঝে বেড়ে ওঠা এ রাজনীতিবিদ ১৯৩৯ সালে যুক্ত হন ভারতবর্ষের কমিউনিস্ট পার্টির সঙ্গে। তৎকালীন ব্রিটিশ শোষকদের অত্যাচার-জুলুমের বিরুদ্ধে সংঘবদ্ধ হবার প্রত্যয় নিয়ে তিনি কমিউনিস্ট পার্টির লাল পতাকার তলে আশ্রয় খোঁজেন। তারপর শুরু হয় তরুণ ছয়ের উদ্দিনের আজকের সর্বজনশ্রদ্ধেয় কমরেড ছয়ের উদ্দিন আহমেদ হয়ে ওঠার গল্প।
তেভাগা আন্দোলন ও অন্যান্য কৃষক সংগ্রামে যোগদান
১৯৩৯ খ্রিষ্টাব্দে রংপুর অঞ্চলে জমিদারেরা বিভিন্ন হাট থেকে অতিরিক্ত হারে তোলা আদায় করত। জমিদারদের অতিরিক্ত দোলা আদায়ের প্রতিবাদে গড়া ‘হাট তোলা বন্ধ আন্দোলন’-এ যোগ দেন কমরেড ছয়ের উদ্দিন আহমেদ। এ আন্দোলনের ফলে জমিদারেরা এ অঞ্চলে অতিরিক্ত হারে হাট তোলা বন্ধ করতে বাধ্য হয়। এরপর আসে ১৩৪৩ সালের কৃষকদের অধিকার আদায়ের ঐতিহাসিক আন্দোলন। এ আন্দোলন পরবর্তীকালে রূপ নেয় ঐতিহাসিক তেভাগা আন্দোলনে। ১৯৪৬ খ্রিষ্টাব্দের অক্টোবর মাসে রংপুরে উত্তরবঙ্গের কৃষক নেতাদের বৈঠক হয়। এরপর তৎকালীন দিনাজপুর জেলার আটোয়ারী থানার রামপুর গ্রাম থেকে শুরু হওয়া তেভাগা আন্দোলনের ছোঁয়া লাগে রংপুরের নীলফামারী মহকুমার ডোমার থানায়। প্রভাবশালী জোতদারদের জুলুমের বিরুদ্ধে কৃষকের অধিকার আদায়ের এ সংগ্রামে ভূমিকা রেখেছিলেন কমরেড ছয়ের উদ্দিন আহমেদ। তেভাগা আন্দোলন ১৯৪৭ সালে স্তিমিত হওয়ার পর মহান এ নেতা রংপুর অঞ্চলে ১৯৫২ সালের ভাষা আন্দোলন, ১৯৫৪ সালের যুক্তফ্রন্ট নির্বাচন, ১৯৫৮ সালে আইয়ুববিরোধী আন্দোলনে গুরুত্বপূর্ণ ভূমিকা পালন করেছেন। আজীবন কৃষি ও কৃষকের অর্থনৈতিক মুক্তি ও রাজনৈতিক বিকাশের স্বপ্নস্রষ্টা কমরেড ছয়ের উদ্দিন আহমেদ ১৯৭১ সালের মহান মুক্তিযুদ্ধেও অবিস্মরণীয় ভূমিকা রেখেছেন। গণমানুষের আন্দোলনের কারণে ১৯৫২ থেকে ১৯৬৮ সাল পর্যন্ত ৮ দফায় ১৪ বছর বিনা কারণে রাজবন্দী হিসেবে কারাগারে আটক ছিলেন।
চেয়ারম্যান নির্বাচিত
স্বাধীনতার পর রংপুর জেলার বদরগঞ্জ উপজেলার ১১ নঙ্গি গোপালপুর উইনিয়ন পরিষদের প্রথম চেয়ারম্যান নির্বাচিত হন। । ১৯৯৭ সালে তেভাগা আন্দোলনের জন্য ভারতের কলকাতায় আরও দুজন বীর বাঙালি প্রথিতযশা সাংবাদিক নির্মল সেন ও ঠাকুরগাঁওয়ের প্রয়াত প্রবীণ রাজনৈতিক নেতা সৈয়দ মেরাজুল হোসেনের সঙ্গে তিনিও সংবর্ধিত হন। দেশ ও মানুষের জন্য কাজ করার সবচেয়ে বড় স্বীকৃতি ছিল তার এ সংবর্ধনা। কিন্তু যে দেশের মানুষের অর্থনৈতিক মুক্তি ও অধিকার আদায়ের জন্য কমরেড ছয়ের উদ্দিন আহমেদ লড়াই করেছেন, সে দেশ ও দেশের শাসকেরা তাকে কিছুই দেয়নি। স্বার্থবাদী মানুষের স্বার্থপরতা আর জটিলতার কারণে মুক্তিযোদ্ধা তালিকায় তার নাম আসেনি। জীবনের শেষ সময়ে এসে চরম আর্থিক দুরবস্থার মুখে পড়ে অনেকটা অবহেলা আর বিনা চিকিৎসায় শেষ দিনগুলো কাটিয়েছেন জীর্ণ পোশাক পরে। দেশবিরোধী শক্তির ধারকেরা যখন স্বাধীন বাংলার পতাকা গাড়িতে উড়িয়ে দেশের মানুষের অর্থে আয়েশী জীবন যাপন করেছেন তখনই মুক্তিযুদ্ধের এ আপোসহীন মানুষটির দিন কেটেছে ছেঁড়া কাঁথায় শুয়ে। তবু তিনি কারও কাছে কিছু চাননি। এ রাষ্ট্রের শাসকদের প্রতি তার কোনো অভিযোগও ছিল না। মানুষের জন্য কাজের স্বীকৃতিস্বরূপ অগণিত মানুষের ভালোবাসা পেয়েছেন তিনি। স্বজনদের ছেড়ে আর আজীবন লালিত স্বপ্ন বাস্তবায়ন না হবার জন্য এক বুক যন্ত্রণা নিয়েই ২০০৮ সালের ১৫ মার্চ পৃথিবী থেকে চলে গেছেন কমরেড ছয়ের উদ্দিন আহমেদ।
মূল্যায়নে অবহেলা
তিনি তার বিপুল স্থাবর-অস্থাবর সম্পদ বিলিয়েছেন দেশ ও মানুষের কল্যাণে। সেই মহান মানুষটি যথাযোগ্য রাষ্ট্রীয় মর্যাদা পাননি তার জীবদ্দশায়। মরণের যাত্রায়ও মেলেনি ন্যুনতম রাষ্ট্রীয় মর্যাদা। তার জন্য সীমাহীন এই অবহেলার পেছনের কারণ এটাই যে, তিনি কেবল বিলিয়েই গেছেন, প্রতিদানে চাননি কিছুই। আজীবন বিপ্লবী বাম রাজনীতির সঙ্গে জড়িত থাকাই বুঝি তার অপরাধ। বুর্জোয়া রাজনীতির বিরোধিতা আর ক্ষমতাসীন দলের নেতাদের নোংরা প্রতিহিংসার কারণে রংপুর তথা উত্তরাঞ্চলে সর্বজনশ্রদ্ধেয় বিপ্লবী কমরেড ছয়ের উদ্দিন আহমেদের জীবনের শেষ দিনগুলো ছিল বড়ই আমানবিক। আজো ভালো নেই তার পরিবারের সদস্যরা। স্বাধীনতার পর আটত্রিশ বছরেও মেলেনি সামান্যতম স্বীকৃতি।
কিছু মানুষ আজীবন স্বপ্ন দেখে যায়। সে স্বপ্ন রাস্তবায়নের জন্য আজীবন পরিশ্রম করে। নিজের মেধা, অর্থ আর শ্রম সবকিছু বিলিয়ে মানুষের চোখে প্রত্যাশা পূরণের হাসি ফোটাতে চায়। অনিয়ম, অপরাজনীতি, বিদেশি শক্তির আগ্রাসন আর দেশবিরোধী অপশক্তির বিলোপের মাধ্যমে গণমানুষের মুক্তি নিশ্চিত করতে চায়। এ মুক্তির জন্য পুরোনো জীর্ণ ঘুণে ধরা সমাজব্যবস্থার বিরুদ্ধে লড়াই করে প্রতিষ্ঠা করতে চায় নতুন সমাজ; যে সমাজে শ্রেণী বৈষম্য-শোষণ-বঞ্চনা থাকবে না। এমন সুখী সমৃদ্ধিশালী যুদ্ধাপরাধী মুক্ত এক বাংলাদেশের স্বপ্নদষ্ট্রা ছিলেন উত্তর জনপদের প্রবীণ রাজনীতিবিদ আজীবন বিপ্লবী কমরেড ছয়ের উদ্দিন আহমেদ। জন্মদাতা পিতার অনৈতিক কাজের প্রতিবাদের মধ্য দিয়ে তিনি যে বিপ্লবী জীবনের সূচনা করেছিলেন তার সমাপ্তি হয়েছিল চরম অবহেলা আর অমানবিক অবস্থার শিকার হয়ে। তবু নীতি-আদর্শে অটুট ছিলেন তিনি। তাই তো রংপুর তথা উত্তর জনপদের কৃষক আন্দোলন, তেভাগা আন্দোলন ভাষা আন্দোলনের পর মহান মুক্তিযুদ্ধের ইতিহাস লিখতে গেলে বিপ্লবী এ নেতাকে বাদ দেওয়া অসম্ভব।
পল সাইমন
পল ফ্রেডেরিক সাইমন (জন্ম:অক্টোবর ১৩, ১৯৪১) একজন আমেরিকান সঙ্গীতজ্ঞ, গায়ক ও গীতিকার। সাইমন এর খ্যাতি, প্রভাব ও বাণিজ্যিক সাফল্য শুরু হয়েছিল সাইমন ও গার্ফোনাঙ্কেল জুটির মাধ্যমে যা ১৯৬৪ সালে আর্ট গার্ফোনাঙ্কেল এর সাথে গঠিত হয়েছিল। এই জুটির অধিকাংশ গান লিখেছিলেন সাইমন যার মধ্যে তিনটি যুক্তরাষ্ট্রের টপ চার্টে এক নম্বরে ছিল। গানগুলো হল, দ্য সাউন্ড অফ সাইলেন্স, মিসেস রবিনসন এবং ব্রিজ ওভার ট্রাবল্ড ওয়াটার। এই জুটির জনপ্রিয়তা যখন তুঙ্গে তখন ১৯৭০ সালে তারা দুজন বিভক্ত হয়ে যান এবং সাইমন পরবর্তী পাঁচ বছরে তিনটি বহুল প্রশংসিত অ্যালবাম রেকর্ডিং করেন, গিটার বাদক এবং একক গায়ক ও গীতিকার হিসেবে একক ক্যারিয়ার শুরু করেন। ১৯৮৬ সালে তিনি দক্ষিণ আফ্রিকার টাউনশিপ সঙ্গীত দ্বারা প্রভাবিত হয়ে গ্রেসল্যান্ড অ্যালবামটি প্রকাশ করেন। পরবর্তীতে সাইমন চলচ্চিত্রের জন্য গান লেখা শুরু করেন। ১৯৮০ সালে ওয়ান-ট্রিক পনি চলচ্চিত্রের জন্য সঙ্গীত রচনা করেন ও কবি ডেরাক ওয়ালকটের সাথে মিলে ১৯৯৮ সালে মুক্তিপ্রাপ্ত দ্য কেপম্যান চলচ্চিত্রের সঙ্গীত রচনা করেন।
সাইমন আজীবন সম্মামনা পুরস্কারসহ, তার একক ও জুটিবদ্ধ কাজের জন্য ১২ বার গ্রামি পুরস্কার লাভ করেন। ২০০১ সালে তিনি রক এন্ড রোল হল অফ ফেম-এ অভিষিক্ত হন। ২০০৬ সালে তিনি টাইম ম্যাগাজিনের বিশ্বের প্রভাবশালী ১০০ ব্যক্তির তালিকায় স্থান পেয়েছিলেন। আন্যান্য অনেক পুরস্কারের মধ্যে সাইমন ২০০৭ সালে প্রথম ব্যক্তি হিসেবে জনপ্রিয় গানের জন্য লাইব্রেরি অফ কংগ্রেস-এর গার্সউইন পুরস্কার লাভ করেন। ১৯৮৬ সালে “বার্কলি কলেজ অফ মিউজিক” তাকে সঙ্গীতের উপর সম্মানজনক ডক্টরেট ডিগ্রি প্রদান করে। বর্তমানে তিনি একই কলেজের ট্রাস্টি বোর্ডের সদস্য।
প্রারম্ভিক জীবন
সাইমনের যখন ১২ অথবা ১৩ বছর বয়স তখন তিনি প্রথম তার ও গার্ফোঙ্কেল জুটির জন্য প্রথম গান লেখেন। গানটির শিরোনাম ছিল “দ্য গার্ল ফর মি” এবং মতানুসারে এটি স্থানীয়ভাবে ব্যপক জনপ্রিয়তা অর্জন করে। সাইমনের পিতা এই দুই বালকের জন্য গানটির কথা ও কর্ড ব্যবহারের জন্য কাগজে লিখে দিয়েছিলেন। এই কাগজটিই সাইমন ও গার্ফোঙ্কেল জুটির প্রথম কপিরাইট করা গান যা বর্তমানে লাইব্রেরি অফ কংগ্রেসে সংরক্ষিত রয়েছে। ১৯৫৭ সালে তারা যখন মধ্য বয়সী কিশোর তখন তারা টম ও জেরি নামে “হেই, স্কুলগার্ল” নামে একটি গান রেকর্ড করেন। এটি ছিল তাদের জন্য প্রথমদিকে সবচেয়ে বড় সাফল্য। এই এককটি পপ চার্টে ৪৯ নাম্বারে পৌঁছে।
ফরেস্ট হিলস হাই স্কুল থেকে স্নাতক সম্পন্ন করার পর সাইমন ইংরেজি বিষয় নিয়ে পড়ার জন্য কুইন্স কলেজে ভর্তি হন। কিন্তু গার্ফোঙ্কেল গণিত বিষয়ে ম্যানহাটনের কলাম্বিয়া বিশ্ববিদ্যালয়ে ভর্তি হন। সাইমন ছিলেন আলফা এপসাইলন পাই এর একজন সাথীভাই যিনি ইংরেজি সাহিত্যের উপর ডিগ্রী অর্জন করেন ও ব্রোকলেন ল স্কুলে ভর্তি হন। কিন্তু বাস্তবে তার মন পড়ে থাকত সবসময় সঙ্গীতে।
প্রারম্ভিক সঙ্গীত জীবন
১৯৫৭ ও ১৯৬৪ এর মধ্যবর্তী সময়ে সাইমন ৩০টিরও বেশি গান লেখেন, রেকর্ড করেন ও মুক্তি দিয়েছিলেন। এছাড়াও তিনি মাঝে মাঝে গার্ফোঙ্কেল এর সাথে টম ও জেরি নামে কিছু গান করেন যার মধ্যে “আওয়ার সং” ও “দ্যাট’স মাই স্টরি”। এই সময়ের মধ্যে সাইমন যেসকল গান লিখেছিলেন বা রেকর্ড করেছিলেন, সেসব গান সাইমন একাকী অথবা গার্ফোঙ্কেল ছাড়া অন্য শিল্পীদের সাথে পরিবেশন করতেন। গানগুলো কিছু বিখ্যাত রেকর্ড সংস্থা থেকে রেকর্ড হয়েছিল যার মধ্যে, অ্যামি, বিগ, হান্ট, কিং, ট্রাইবুট ও ম্যাডিসন উল্লেখযোগ্য। এই রেকডিংগুলোর জন্য সাইমন কিছু ছদ্মনাম ব্যবহার করেছিলেন, নামগুলোর মধ্যে, জ্যারি ল্যান্ডিস, পল কেইন ও ট্রু টেইলর অন্যতম। এছাড়া সাইমন টিকু ও ট্রাইাম্পস দলের অংশ হিসেবে কিছু একক গান রেকর্ড করেন যার মধ্যে “মটরসাইকেল” গানটি ১৯৬২ সালে টপ চার্টে ৯৭ নাম্বারে ছিল। টিকু ও ট্রাইম্পস “ফোর ৪৫স” প্রকাশ করেন। মার্টি কুপার যিনি টিকু নামে পরিচিত ছিলেন তিনিই এই দলের প্রধান হিসেবে কিছু গান পরিবেশন করেছিলেন। সাইমনের বাল্যবন্ধু ববি সসার ৪৫স অ্যালবামটি সহকারী প্রযোজক হিসেবে প্রযোজনা করেন। একই বছর সাইমন তার জ্যারি ল্যান্ডিস নাম নিয়ে “দ্য লোন টিন রেঞ্জার” গানের মাধ্যমে পপ চার্টে ৯৯ নাম্বারে পৌঁছেন। টপ চার্টের দুটি গানই অ্যামি রেকর্ডস থেকে রেকর্ড করা হয়েছিল।
সাইমন ও গার্ফোঙ্কেল জুটি
thumb|left|240px|সাইমনের (ডানে) সাথে গার্ফোঙ্কেল (বামে), ১৯৭০-এর দিকে ডাবলিনে সঙ্গীত পরিবেশন করছেন।
১৯৬৪ সালে সাইমন ও গার্ফোঙ্কেল কলম্বিয়া রেকর্ডে একটি অডিসনে যায় এবং কলম্বিয়া রেকর্ডের নির্বাহী ক্লাইভ ডেভিস তাদের গান শুনে মুগ্ধ হয়েছিল ও এই জুটির সাথে একটি অ্যালবাম রেকর্ডের চুক্তি করেন। কলম্বিয়া রেকর্ডস এই জুটির পূর্বের নাম টম ও জেরির পরিবর্তে সাইমন ও গার্ফোঙ্কেল রাখার সিদ্ধান্ত গ্রহণ করে। সাইমন নাম পরীবর্তনের বিষয়ে ২০০৩ সালে মন্তব্য করেন, পপ সঙ্গীতে নিজেদের আসল নাম ব্যবহার করে দল গঠন এটাই প্রথম। সাইমন ও গার্ফোঙ্কেল জুটির প্রথম অ্যালবামটি ছিল “ওয়েন্সডে মর্নিং, ৩ এ.এম.” যা ১৯৬৪ সালের ১৯ অক্টোবর প্রকাশিত হয়। ফোক ঘরনার এই অ্যালবামে মোট গান ছিল ১২টি যার মধ্যে ৫টি সাইমন নিজে লিখেছেন। প্রথম দিকে অ্যালবামটি খুবি বেশি সফল হয়নি।
একক সঙ্গীতশিল্পী হিসেবে ক্যারিয়ার গড়ার লক্ষ্যে সাইমন ইংল্যান্ড পদার্পণ করেন। সেখানে তিনি বিভিন্ন ধরনের ফোক ক্লাব ও কফি হাউজে ভ্যমন করতেন। তিনি প্রথম এসেক্সের ব্রেন্টওডে অবস্থিত রেলওয়ে ইন ফোক ক্লাবে সঙ্গীত পরিবেশন করেন। সেখানে তিনি ক্যাথি চিটির সাথে পরিচিত হন যে পরবর্তীতে তার প্রেমিকাতে পরিনত হয়। সাইমনের দ্বারা প্রভাবিত হয়ে ক্যাথি বিবিন্ন ধরনের সঙ্গীত রচনা করেন যার মধ্যে “আমেরিকা” অন্যতম। তিনি লন্ডণের লেস কাজিন্সে সঙ্গীত পরিবেশন করেন ও বিভিন্ন ফোক ক্লাবে ভ্রমণ করেন যা তাকে বিভিন্ন ধরনের সঙ্গীতের সাথে পরিচিত করে তোলে। ১৯৬৫ সালে ইংল্যান্ডে দ্য পল সাইমন সংবুক নামে তার একটি একক অ্যালবাম প্রকাশিত হয়।
যুক্তরাজ্যে থাকা অবস্থায় সাইমন অস্ট্রেলিয়ার পপ ব্যান্ড দ্য সিকার-এর ব্রুস উডলির সাথে মিলে কিছু গান রচনা করেন। গানগুলোর মধ্যে উল্লেখযোগ্য হল, আই উইস ইউ কোড বি হিয়ার, ক্লাউডি, এবং রেড রাবার বল। ক্লাউডি গানটি পার্সলি,সেজ,রোজম্যারি ও থিম অ্যালবামে প্রকাশিত হয় কিন্তু গানটি লেখার কৃতিত্ব থেকে উডলির নাম বাদ দেওয়া হয়। মার্কিন ব্যান্ড “দ্য সার্কেল”, রেড রাবার বল গানটি রেকর্ড করেন এবং এটি আমেরিকার টপ চার্টে ২ নাম্বারে পৌঁছে। সাইমন একইসাথে দ্য সিকারের জন্যও গান লেখা অব্যাহত রাখেন। যার মধ্যে “সামডে ওয়ানডে” ১৯৬৬ সালের মার্চে প্রকাশিত হয়। এটি প্রায় একই সাথে প্রকাশিত হয় যখন সাইমন ও গার্ফোঙ্কেলের হোমওয়ার্ড বন্ড গানটি প্রকাশিত হয়।
আমেরিকার ফেরার পর সেখানকার ইস্ট কোস্ট রেডিও স্টেশন ওয়েন্সডে মর্নিং ও সাইমনের দ্য সাউন্ড অফ সাইলেন্স গান বাজানোর জন্য অনুরোধ পেতে শুরু করে। তাদের প্রযোজক টম উইলসন ইলেক্ট্রিক গিটার, বেস গিটার ও ড্রামের সাহায্যে গানটি পুনরায় প্রকাশ করে যা যুক্তরাষ্ট্রের পপ চার্টে এক নাম্বারে অবস্থান করে। এই গানের সাফল্যের পর সাইমন গার্ফোঙ্কেলের সাথে পুনরায় জুটি বাধে ও তারা একসাথে আরো চারটি জনপ্রিয় অ্যালবাম প্রকাশ করেন। এগুলো হল, সাউন্ডস অফ সাইলেন্স, পার্সলি, সেজ, রোজম্যারি ও থিম, বুকেন্ডস এবং ব্যাপক সফল ব্রিজ ওভার ট্রাবল্ড ওয়াটার। সাইমন ও গার্ফোঙ্কেল মাইক নিকোল্সের চলচ্চিত্র দ্য গ্রাজুয়েট (১৯৬৭) এর জন্য সঙ্গীত রচনা করেন। চলচ্চিত্রটিতে অভিনয় করেন ডাস্টিন হফম্যান ও অ্যানি বেনক্রফ।গ্রাজুয়েট চলচ্চিত্রে অ্যানির চরিত্রের নাম ছিল রবিনসন কিন্তু সাইমন যখন “মিসেস রবিনসন” গানটি লেখেন তখন তিনি এর শিরোনাম দিয়েছিলেন “মিসেস রোজিভেল্ট”। গার্ফোঙ্কেল এই ভুল সিদ্ধান্তটি পরিচালকের কাছে ধরিয়ে দেন এবং পরিচালক বলেন, আমার এখানে একটি চলচ্চিত্র নির্মাণ করছি ও এটা মিসেস রবিনসন। সাইমন ও গার্ফোঙ্কেল ১৯৬৮ সালে ইংল্যান্ড ফিরে আসেন এবং ক্রাফ্ট হলে একটি গির্জার কনসার্টে অংশ নেন যা বিবিসিতে সম্প্রচার করা হয় এবং এখানে অ্যাঞ্জি বাদ্যযন্ত্রের মাধ্যমে সাইমনের ভাই এডি পরিচিত লাভ করেন।
সাইমন ব্রিজ ওভার ট্রাবল্ড ওয়াটারের পর মৌলিক গান লেখায় মনোযোগ দেন ও গার্ফোঙ্কেলের সাথে বিভিন্ন প্রকল্পে অংশগ্রহণ করেন। যেমন তাদের ১৯৭৫ টপ টেন সিঙ্গেল মাই লিটল টাউন। সাইমন এটি গার্ফোঙ্কেলের জন্য লেখেন। এই গানটি তাদের দুজনের মৌলিক অ্যালবামেই স্থান পেয়েছিল- পল সাইমনের “স্টিল ক্রেজি আফটার অল দিস ইয়ারস” ও গার্ফোঙ্কেলের “ব্রেকাওয়ে”। জনপ্রিয় বিশ্বাস প্রচলিত এই গানটি সাইমনের প্রথম জীবনে নিউ ইয়র্ক শহরে বসবাস করা নিয়ে লেখা হয়নি। ১৯৮১ সালে তারা পুনরায় একত্রিত হন সেন্ট্রাল পার্কের কনসার্টের জন্য। একসাথে বিশ্ব ভ্রমণ সম্পন্ন করেন এবং একটি বাতিল রিইউনিয়ন অ্যালবাম প্রকাশের চিন্তা করেন যার নাম দেওয়া হয়েছিল “থিংক টু মাচ” যা পরবর্তীতে গার্ফোঙ্কেলকে ছাড়াই “হার্টস এন্ড বোনস” শিরোনামে প্রকাশিত হয়। ১৯৯০ সালে তারা দুজন একত্রে “রক এন্ড রোল হল অফ ফেমে” অভিষিক্ত হন।
২০০৩ সালে সাইমন ও গার্ফোঙ্কেল আরো একবার একত্রিত হন যখন তাদেরকে আজীবন সম্মামনা গ্রামি পুরস্কার প্রদান করা হয়। একত্রিত হয়ে তারা যুক্তরাষ্ট্রে একটি ট্যুার সম্পন্ন করেন যার নাম ছিল, “ওল্ড ফ্রেন্ডস”। ২০০৪ সালে রোমের কোলোসিয়ামে একটি বিনামূল্যের কনসার্টের আয়োজন করা হয় যেখানে ৬০০,০০০ লোক সমাগম ঘটেছিল। ২০০৫ সালে এই জুটি অ্যারোন নেভিলির সাথে মিলে “ব্রিজ ওভার ট্রাবল্ড ওয়াটার”, “মিসেস রবিনসন”, ও “হোমওয়ার্ড বন্ড” পরিবেশন করেন যা পরবর্তীতে হারিকেন ক্যাটরিনায় ক্ষতিগ্রস্ত লোকদের সাহায্যের জন্য ডিভিডি আকারে প্রকাশিত হয়। এই জুটি প্রায় ছয় বছর পর নিউ ওরলেন্সে “নিউ ওরলেন্স জাজ এন্ড হেরিটেজ ফেস্টিভালে” পুনরায় একত্রিত হন।
য়েরখেদা
য়েরখেদা (Yerkheda) ভারতের মহারাষ্ট্র রাজ্যের নাগপুর জেলার একটি শহর।
জনসংখ্যার উপাত্ত
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে য়েরখেদা এর সাক্ষরতার হার বেশি।
থাঙ্কমণি কুট্টি
থাম্ব|থাঙ্কমণি কুট্টি (২০১১)। থাঙ্কমণি কুট্টি একজন ভারতীয় নৃত্যশিল্পী। তিনি একজন ভরতনাট্যম এবং মোহিনীত্তম উস্তাদ এবং বিশিষ্ট নৃত্যশিক্ষক । তিনি এবং তাঁর প্রয়াত স্বামী গোবিন্দন কুট্টি পশ্চিমবঙ্গে দক্ষিণ ভারতীয় নৃত্য, সংগীত এবং থিয়েটার প্রচারে তাদের অবদানের জন্য ব্যাপকভাবে পরিচিত।
সব্যসাচী চৌধুরী
সব্যসাচী চৌধুরী (জন্ম: ৩১ অক্টোবর ১৯৯৫ ) হলেন একজন ভারতীয় বাঙালি টেলিভিশন অভিনেতা। যিনি এখন মহাপীঠ তারাপীঠে কাজ করছেন। তিনি টিভি সিরিয়াল মহাপীঠ তারাপীঠে বামা চরিত্রে অভিনয় করার জন্য বিখ্যাত, এটি একটি পৌরাণিক অনুষ্ঠান যা স্টার জলসাতে প্রচারিত হয়।  এছাড়াও সাত ভাই চম্পাতেও তিনি কাজ করেছিলেন।
কর্মজীবন
সব্যসাচী অভিনেতা হিসেবে টেলিভিশনে তার কর্মজীবন শুরু করেন এবং এসো মা লক্ষ্মী, অগ্নিজল, ভক্তের ভোগবন শ্রী কৃষ্ণ, ঝুমুর, ওঁ নমঃ শিবায়, সাত ভাই চম্পার মতো সিরিয়ালে অভিনয় করেন। এখন তিনি বাংলা টেলিভিশন ধারাবাহিক মহাপীঠ তারাপীঠে কাজ করছেন। ধারাবাহিকটি স্টার জলসায় সম্প্রচারিত হয়েছিল এবং ২০২১ সালের জানুয়ারী পর্যন্ত ৫০০ টিরও বেশি পর্ব সম্পন্ন হয়েছে।
য়েরখেদা
জনসংখ্যার উপাত্ত
এই শহরের জনসংখ্যার ১২% হল ৬ বছর বা তার কম বয়সী।
লেতো
গ্রিক পুরাণে, লেতো ছিলেন টাইটান কয়উস ও ফয়বের সন্তান। তিনি ছিলেন মাতৃত্বের টাইটান দেবী। কস নামক স্থানে তার জন্ম হয়েছিল। দেবরাজ জিউসের ঔরসে তার গর্ভে দুইটি যমজ সন্তান জন্মে, এরা হল সূর্যদেবতা আপোল্লো ও চন্দ্রদেবী আর্তেমিস।
Leto
নিগুমা
নিগুমা দশম শতাব্দীর একজন বিখ্যাত ভারতীয় বৌদ্ধ যোগিনী ছিলেন।
সংক্ষিপ্ত জীবনী
তার জীবন সম্বন্ধে বিশেষ কিছু জানা যায় না। তিনি কাশ্মীরে এক ধনী ব্রাহ্মণ পরিবারে জন্মগ্রহণ করেন। ঐতিহাসিকদের মতে তিনি বিখ্যাত বৌদ্ধ সাধক নারো পার ভগিনী বা সঙ্গিনী ছিলেন। শাংস-পা-ব্কা'-ব্র্গ্যুদ ধর্মীয় গোষ্ঠীর প্রবক্তা খ্যুং-পো-র্নাল-'ব্যোর তার প্রধান শিষ্য ছিলেন যাকে তিনি নিগুমার ছয় যোগ সম্বন্ধে শিক্ষাদান করেন। নিগুমার জীবন নিয়ে র্মোগ-ল্চোগ-পা-কুন-দ্গা'-'ওদ নামক এক বৌদ্ধ লামা একটি সংক্ষিপ্ত জীবনী রচনা করেছেন।
পটিয়া থানা
পটিয়া থানা বাংলাদেশের চট্টগ্রাম জেলার অন্তর্গত পটিয়া উপজেলার একটি থানা।
প্রশাসনিক এলাকাসমূহ
১৯৫০ সালে পটিয়া থানা গঠিত হয়। বর্তমানে পটিয়া উপজেলার ১টি পৌরসভা ও ১৬টি ইউনিয়নের প্রশাসনিক কার্যক্রম পটিয়া থানার আওতাধীন।
গুড লাক জেরি
গুড লাক জেরি হল ভারতীয় হিন্দি ভাষার একটি ব্ল্যাক কমেডি ক্রাইম চলচ্চিত্র, যা সিদ্ধার্থ সেনগুপ্ত পরিচালিত এবং সুবস্করন আলিরাজা, আনন্দ লাল রাই এবং মহাবীর জৈন প্রযোজিত। এতে প্রধান চরিত্রে রয়েছেন জাহ্নবী কাপুর এবং দীপক ডোবরিয়াল, মিতা বশিষ্ট, নীরজ সুদ এবং সুশান্ত সিং রয়েছেন পার্শ্ব চরিত্রে। এটি ২০১৮ সালের নয়নতারা অভিনীত তামিল চলচ্চিত্র কোলামাভু কোকিলা-এর হিন্দি পুনর্নির্মাণ। চলচ্চিত্রটি ২৯ জুলাই ২০২২-এ ডিজনি+হটস্টারে প্রিমিয়ার হওয়ার কথা আছে।
সাউন্ডট্র্যাক
গানের কথা লিখেছেন রাজ শেখর এবং গানগুলোর সুর করেছেন পরাগ ছাবরা। ছবির ব্যাকগ্রাউন্ড স্কোর করেছেন আমন পন্ত।
রংপুর স্টেডিয়াম
রংপুর স্টেডিয়াম বাংলাদেশের রংপুরে অবস্থিত একটি ক্রিকেট ও ফুটবল খেলার মাঠ। এটি রংপুর সিটি কর্পোরেশনের রংপুর ক্রিকেট গার্ডেন এর উত্তরে পুলিশ লাইন ও ইসলামপুর জামে মসজিদ এর পাশে অবস্থিত। ২০২২ সালের ২৮ মে স্টেডিয়ামটির নাম পরিবর্তন করে 'শেখ রাসেল স্টেডিয়াম' করা হয়।
ইরানের জাতীয় পতাকা
thumb|right|250px|Current flag of the Islamic republic of Iran, introduced in 1980. ratio: 4:7 thumb|250px|Flag of Iran before 1979 revolution thumb|right|250px|Flag of Iran from 1925 to 1964, and of the Opposition to the Islamic Republic
ইরানের বর্তমান জাতীয় পতাকা ১৯৮০ সালের জুলাই ২৯ তারিখে প্রবর্তন করা হয়। ইরানের ইসলামিক বিপ্লবের ভাবধারা এই পতাকায় প্রকাশ পেয়েছে। পতাকাটিতে তিনটি অণুভুমিক ডোরা আছে, উপরেরটি সবুজ, মাঝে সাদা এবং নিচে লাল। সাদা ডোরাটি শান্তি ও লালটি হল সাহসের প্রতীক। পতাকার কেন্দ্রস্থলে লাল বর্ণের একটি চিহ্ন আছে, যা আল্লাহর নামকে নির্দেশ করছে। এই চিহ্নটি চারটি তারকা ও একটি তরবারি দ্বারা অঙ্কিত। চারটি তারা আল্লাহ শব্দটিকে নির্দেশ করে, এবং কেন্দ্রের তরবারিটি আরবি তাশদীদ, এবং তরবারির শক্তিকে নির্দেশ করছে। এটি অনেকটা টিউলিপ ফুলের আকারের মতো, যা ইরানের জন্য জীবন দেয়া তরুণদের প্রতীক। এই চিহ্নটির নকশা হামিদ নাদিমি প্রণয়ন করেন, এবং আয়াতুল্লাহ খোমেনি এটিকে ১৯৮০ সালের মে ৯ তারিখে সরকারী ভাবে অণুমোদন করেন।
পতাকার আরেকটি বৈশিষ্ট্য হল, কেন্দ্রের সাদা ডোরাটি ঘেঁষে সবুজ ও লাল ডোরাতে আল্লাহু আকবর লেখা আছে। উপরে ও নিচে প্রতি সারিতে ১১বার করে মোট ২২বার লেখা হয়েছে। এটি ১১তম মাসের ২২তম দিনের প্রতীক, যা ফার্সি সনের হিসাবে ইসলামী বিপ্লবের দিবসকে (২২শে বাহমান, ১৩৫৭, ফেব্রুয়ারি ১১, ১৯৭৯) নির্দেশ করছে।
বাইনোকুলার
1 - Objective 2-3 - Porro prisms 4 Eyepiece ]] বাইনোকুলার এক ধরনের হস্তধৃত দূরবীক্ষণ যন্ত্র। দুরে, স্বাভাবিক দৃষ্টিসীমার বাইরে অবস্থিত বস্তু দেখার জন্য ব্যবহার হয়। এটি দ্বারা দুরের প্রায় অদৃশ্য বস্তুকেও কয়েক ফুট সামনে দেখা সম্ভব। এর বিভিন্ন মান থাকে যা থেকে এর দূরত্ব মোচনের সক্ষমতা বোঝা যায়। দু'চোখে ব্যবহার করা যায় বলে একে বাইনোকুলার বলা হয়। একই যন্ত্র একচোখের উপযোগী হলে তাকে মনোকুলার বলা হয়। এটি সমুদ্রগামী জাহাজ ও যুদ্ধক্ষেত্রে বেশি কাজে লাগে। এছাড়া স্টেডিয়ামের খেলা দেখতে বা ভ্রমণের সময় বা পশু পাখির গতিবিধি পর্যবেক্ষণে ব্যবহার করা হয়। বাইনোকুলার এবং দূরবীণ (ইংরেজি:Telescope) অভিন্ন নয়।
Dvogled Jumelles
সোনাচোখ
সোনাচোখ (Goldeneye বা Bucephala) অ্যানাটিডি পরিবারের একটি গণের নাম। এরা মাঝারি আকারের হাঁস; ঠোঁটের গোড়া যত চওড়া তার বেশি উঁচু, আগা কম চ্যাপ্টা, শেষটা গোলাকার; নাক ঠোঁটের গোড়ার চেয়ে আগার কাছে; পা খাটো; পায়ের পিছনের আঙুল সুগঠিত ও প্রশস্ত পর্দাযুক্ত; পা শরীরের বেশ পেছনে, ফলে হাঁটতে অসুবিধে হয়; ডানা সুচালো; ক্রমান্বয়ে ছোট থেকে বড় পালকের লম্বাটে লেজ; ছেলে ও মেয়েপাখির চেহারায় পার্থক্য আছে। এদের পৃথিবীতে জীবিত মোট ৩ প্রজাতি, বাংলাদেশে ১ প্রজাতি রয়েছে। সেগুলো হলো;
য়েবলা
য়েবলা (Yevla) ভারতের মহারাষ্ট্র রাজ্যের নাশিক জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে য়েবলা শহরের জনসংখ্যা হল ৪৩,২০৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে য়েবলা এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
কাথিয়াওয়ার এজেন্সি
কাথিয়াওয়ার এজেন্সি ছিল ব্রিটিশ ভারতের পশ্চিম অংশের বর্তমান গুজরাট রাজ্যের কাঠিয়াওয়ার উপদ্বীপে অবস্থিত ও তৎকালীন বোম্বে প্রেসিডেন্সির অন্তর্গত ১৯৩টি ছোট বড় দেশীয় রাজ্যের একটি রাজনৈতিক একক।
এই এজেন্সির সদর দপ্তর ছিল রাজকোটে। ব্রিটিশ প্রশাসন কর্তৃক নিয়োগপ্রাপ্ত রাজনৈতিক এজেন্ট এই শহর থেকেই তার কার্যক্রম পরিচালনা করতেন। তিনি সরাসরি বোম্বেতে অবস্থিত বোম্বে প্রেসিডেন্সির রাজনৈতিক বিভাগের অফিসে রিপোর্ট করেন।
ইতিহাস
সংযোগ=//upload.wikimedia.org/wikipedia/commons/thumb/4/4e/Kathiawar_map.jpg/220px-Kathiawar_map.jpg|বাম|থাম্ব| ১৮৭৮ সালে কাঠিয়াওয়ার অঞ্চল এই এলাকার অন্তর্ভূক্ত রাজকীয় রাজ্যগুলো ব্রিটিশদের আশ্রিত রাজ্যে পরিণত হওয়ার পর ১৮২২ সালে এজেন্সিটি গঠিত হয়েছিল।
১৮৯৯-১৯০০ সালের দুর্ভিক্ষে এই অঞ্চলটি মারাত্মকভাবে ক্ষতিগ্রস্ত হয়েছিল। ১৮৯১ এবং ১৯০১ সালের মধ্যে মূলত দুর্ভিক্ষের কারণে এই এজেন্সির অন্তর্গত রাজ্যগুলোর জনসংখ্যা ১৫ শতাংশ হ্রাস পেয়েছে।
১৯২৪ সালের ১০ অক্টোবরে পশ্চিম ভারত রাজ্য এজেন্সিতে একীভূত হওয়ার মাধ্যমে এজেন্সিটি বিলুপ্ত হয়। তখন এর তিনটি উপবিভাগ ছিল:
রাজকীয় রাজ্য
এই এজেন্সির অধীনে বিভিন্ন আকার এবং গুরুত্বের মোট ১৯৩টি রাজ্য ছিল। এগুলোর মধ্যে চৌদ্দটি রাজ্যের স্বাধীন প্রশাসনিক এখতিয়ার ছিল। বাকিগুলো ব্রিটিশ প্রশাসনের অধীনে ছিল। প্রথম শ্রেণীর আটটি রাজ্য ছিল ভাবনগর রাজ্য, ধ্রাংধরা রাজ্য, গোন্ডাল রাজ্য, জাফরাবাদ রাজ্য, জুনাগড় রাজ্য, মরভি রাজ্য, নওয়ানগর রাজ্য এবং পোরবন্দর রাজ্য। এজেন্সিটি এলাকা জুড়ে বিস্তৃত ছিল এবং ১৯০১ সালে এর জনসংখ্যা ছিল ২,৩২৯,১৯৬। রাজনৈতিক এজেন্টের সদর দপ্তর উপদ্বীপের কেন্দ্রস্থলে অবস্থিত রাজকোটে ছিল। তিনি গভর্নর-জেনারেলের পক্ষে রাজকীয় রাজ্যগুলোর বিভিন্ন বিষয় তদারকি করতেন। এই শহরেই রাজকোটের রাজকুমার কলেজের অবস্থান। এখানে অন্তর্গত বিভিন্ন দেশিয় রাজ্যের রাজপুত্ররা শিক্ষাগ্রহণ করত।  গন্ডালে গিরাসিয়া বা নিম্ন পদের প্রধানদের জন্য অনুরূপ একটি স্কুল ছিল।
১৯১১ সালে বিভিন্ন রাজ্যের আনুমানিক মোট রাজস্ব ছিল ১,২৭৮,০০০ টাকা। ব্রিটিশদেরকে বরোদার গায়কোয়াড় এবং জুনাগড়ের নবাববের প্রদেয় কর ছিল ৭০,০০০ টাকা। এই এজেন্সিতে নেতৃস্থানীয় রাজ্যগুলোর ব্যয়ে মিটার-গেজ রেলপথের একটি চমৎকার ব্যবস্থা তৈরি করা হয়েছিল। এখানকার সামুদ্রিক বাণিজ্যও খুব সক্রিয় ছিল। প্রধান বন্দরগুলো হল পোরবন্দর, মঙ্গরোল এবং ভেরাভাল । ১৯০৩-১৯০৪ সালে মোট সমুদ্রজাত রপ্তানির মূল্য ছিল ১,৩০০,০০০ টাকা এবং আমদানি ছিল ১,১২০,০০০ টাকা।
ডাকটিকিট
১. ছবি
২. টিকিটের ছিদ্র
৪. দেশের নাম]] ডাকটিকিট একখন্ড কাগজ যা ডাক মাসুল হিসেবে ব্যবহৃত হয়। নানা বর্ণের এই ডাকটিকিট গুলোতে ফুটে ওঠে দেশের ইতিহাস ঐতিহ্য, সংস্কৃতি, বরেণ্য ব্যক্তিত্ব, ইত্যাদি বিষয় ফুটে ওঠে। প্রতিটি দেশের ডাক ব্যবস্থায় ডাকটিকিটের ব্যবহার আছে। তাই প্রতি বছর প্রচুর পরিমাণ ডাকটিকেট প্রকাশ পায়। বিশেষ বিশেষ দিনকে স্বরন করে রাখার জন্য ডাকটিকিট প্রকাশ করে থাকে ডাক বিভাগ গুলো। ডাকটিকিট গুলো সাধারণত চারকোনা বা বক্স আকৃতির হয়ে থাকে। তবে ত্রিকোনাকার,গোলাকার,স্টার আকৃতির, সহ বিভিন্ন আকৃতির ডাকটিকিট পাওয়া যায়। ডাকটিকিট গুলো সাধারণত কাগজের তৈরী হয়ে থাকে। কিন্তু কাঠের ফাইবার,সিনথেটিক কাপড় ইত্যাদির ডাকটিকিট ও পাওয়া যায়। অনেক ডাকটিকিটের উপর বিভিন্ন মনিষীর ছবি ছাপা থাকে।
আবিষ্কার
বৃটেনের রোল্যান্ড হিলকে ডাকটিকিটের জনক বলা হয়। ১৮৩৭ সালের কথা, সে সময় প্রেরককে নয় প্রাপককেই ডাক মাশুল দিতে হত। চিঠির পাতার সংখ্যার ওপর ভিত্তি করে ডাক মাশুল নির্ধারিত হত। প্রাপক অনেক সময় বিভিন্ন টালবাহানা করে ডাক মাশুল দিতে চাইতো না। এসব অসুবিধা দূর করতে রোল্যান্ড হিল ডাক বিভাগের সংস্কারে বিভিন্ন প্রস্তাব আনেন, যার অন্যতম ছিল ডাকটিকিটের প্রচলন। ১৮৪০ সালে তাঁর প্রস্তাবানুসারেই প্রাপকের পরিবর্তে প্রেরক কর্তৃক ডাকমাশুল দেবার রীতি প্রবর্তন করা হয়। ওজনের ভিত্তিতে ডাক মাশুল দেবার পদ্ধতিও এ সময় চালু করা হয়।
ইতিহাস
thumb|right| [[পেনি ব্ল্যাক,পৃথিবীর প্রথম ডাকটিকিট ১৮৪০]] পৃথিবীর প্রথম ডাকটিকিট প্রকাশিত হয় ১৮৪০ সালে। যুক্তরাজ্যে প্রকাশিত এই ডাকটিকিট দেখতে পুরো কালো রঙের। রঙের কারণে এর নাম হয়েছে ব্লাক আর ডাকটিকিটের মূল্য মান ১পেনির হওয়ায় দুটো মিলে পেনি ব্লাক নাম করন হয়েছে। বৃটেনের রানীর প্রতিকৃতি ছিল সেই ডাকটিকিটে।
বাংলাদেশের প্রথম ডাকটিকিট
200px|frame|left|বাংলাদেশের প্রথম ডাকটিকিট স্বধীনতা যুদ্ধ চলাকালীন অর্থাৎ ১৯৭১ সালের জুলাই মাসের ২৯ তারিখ বাংলাদেশের প্রথম ডাকটিকিট প্রকাশিত হয়। এ সময় ৮টি ডাকটিকিট প্রকাশের মধ্যদিয়ে বাংলাদেশের ডাকটিকিট ছাপানো শুরু করে। ডাকটিকিট গুলো প্রকাশিত হয় লন্ডনের ফরম্যাট ইন্টারন্যাশ্নাল সিকিউরিটি প্রিন্টিং প্রেস থেকে। সে সময় মুদ্রিত ডাকটিকিট গুলোর মূল্যমান ছিল ১০পয়সা, ২০পয়সা, ৫০পয়সা, ১.০০টাকা, ২.০০টাকা, ৩.০০টাকা, ৫.০০টাকা, ১০.০০টাকার। এই ডাকটিকিট গুলোর নকশা প্রনয়ন করেন বিমান মল্লিক।
সুধাংশু শোভন মৈত্র
সুধাংশু শোভন মৈত্র ছিলেন একজন ভারতীয় চিকিৎসক।
প্রাথমিক জীবন এবং শিক্ষা
১৯৩৬ সালে তিনি পাটনা বিশ্ববিদ্যালয় থেকে চিকিৎসা বিজ্ঞান এমডি পাশ করেন।
কর্মজীবন
দ্বিতীয় বিশ্বযুদ্ধের সময় সেনাবাহিনীর ডাক্তার হিসাবে দায়িত্বভার পালন করেন। সেনাবাহিনীতে তিনি কর্ণেল পদে ছিলেন। দ্বিতীয় বিশ্বযুদ্ধের সময় সেনাবাহিনীতে তার অবদানের জন্য ১৯৪৪ সালে একটি যুদ্ধ পদক দিয়ে তাকে সম্মান জানানো হয়। যুদ্ধের পর মেডিসিনের সাম্মানিক শিক্ষক হিসাবে নতুন দিল্লির ওয়েলিংডন হাসপাতালের (বর্তমান নাম ডাঃ রাম মনোহর লোহিয়া হাসপাতাল) সাথে যুক্ত ছিলেন। তিনি রাষ্ট্রপতির চিকিৎসক ছিলেন।
সম্মাননা
১৯৬২ সালে তিনি ভারতের তৃতীয় সর্বোচ্চ অসামরিক সম্মাননা পদ্মভূষণে ভূষিত হন। ১৯৬৪ সালে ইংল্যান্ডের রয়্যাল কলেজ অফ ফিজিশিয়ানস-এর সভ্য নির্বাচিত হন।
ট্রান্সপোর্ট ফর লন্ডন
ট্রান্সপোর্ট ফর লন্ডন বাটিএফএল (Transport for London বা TfL) যুক্তরাজ্যএর বৃহত্তর লন্ডন –এর পরিবহন ব্যবস্থার জন্য দায়িত্বপ্রাপ্ত পরিচালকবর্গ এর দায়িত্ব হল লন্ডনের পরিবহন ব্যবস্থার জন্য গৃহীত কৌশল বাস্তবায়ন করা এবং লন্ডন এর পরিবহন ব্যবস্থা-কে নিয়ন্ত্রণ করা। এর প্রধান শাখা ওয়েস্টমিন্সটার শহর এর উইন্সডর হাউস এ অবস্থিত।
ইতিহাস
টিএফএল বৃহত্তর লন্ডন কর্তৃপক্ষ আইন ১৯৯৯ এর কারণে বৃহত্তর লন্ডন কর্তৃপক্ষের একটি অংশ হিসেবে ২০০০ সালে প্রতিষ্ঠিত হয়েছিল। টিএফএল এর প্রথম কমিশনার ছিলেন বব কাইলি। প্রথম চেয়ারম্যান ছিলেন লন্ডনের মেয়র কেন লিভিংস্টোন এবং সহ-সভাপতি ছিলেন ডেভ উইতজেল। লিভিংস্টোন এবং উইতজেল ২০০৮ সালের মেয়র নির্বাচনে বরিস জনসন এর নির্বাচিত হওয়ার আগ পর্যন্ত দায়িত্বপ্রাপ্ত ছিলেন।
টিএফএল ২০০৩ সাল পর্যন্ত লন্ডন পাতালের দায়িত্ব গ্রহণ করেনি। তবে এর জন্য বিতর্কিত পাবলিক প্রাইভেট পার্টনারশিপ চুক্তি হওয়ার পর তারা এই দায়িত্ব গ্রহণ করে। এছারাও ট্যাক্সি ক্যাব এর নিয়ত্রন-এর দায়িত্ব মেট্রোপলিটন পুলিশের হাতে ছিল
ট্রান্সপোর্ট ফর লন্ডন গ্রুপ আর্কাইভ টিএফএল এবং এর পূর্বসূরি সংস্থাগুলোর বাণিজ্যিক নতি সংগ্রহ ও সংরক্ষণ করে। গোড়ার দিকের কিছু নথি টিএফএল গ্রুপ আর্কাইভ-এর পক্ষে লন্ডন মেট্রোপলিটন আর্কাইভ এ সংরক্ষিত আছে। ২০০৫ সালের ৭ জুলাই লন্ডন-এর বাসে বোমা-হামলার পর অনেক কর্মকর্তা এবং কর্মচারী নতুন বছরের সম্মান ২০০৬ –এর তালিকায় ঠাই পেয়েছিলেন। এর কারণ ছিল তারা, বেচে যাওয়া মানুষদের বের হয়ে আসতে, লাশ সরাতে, এবং পরিবহন ব্যবস্থা-কে সচল রেখে লাখো যাত্রীদের দিনশেষে কর্মস্থল ত্যগে অবদান রেখেছিলেন। এদের মধ্যে পিটার হেনডি যিনি ঐ সময়ের সারফেস ট্রান্সপোর্ট বিভাগের প্রধান ছিলেন এবং টিম ও’টুল, পাতাল বিভাগের প্রধান অর্ডার অফ ব্রিটিশ এম্পায়ার পদক পান।  এছারাও ডেভিড বয়স, স্টেশন সুপারভাইসর, লন্ডন পাতাল -অর্ডার অফ ব্রিটিশ এম্পায়ার; জন বয়েল, ট্রেন অপারেটর, লন্ডন পাতাল(এমবিই); পিটার স্যানদারস গ্রুপ স্টেশন ম্যানেজার (এববিই); আলান ডেল, নেটওয়ার্ক লিয়াসন ম্যানেজার, লন্ডন বাস(এমবিই) এবং জন গার্ডনার ইভেন্ট প্ল্যানিং ম্যানেজার (এমবিই)
ম্যাজিক কাইটো
ম্যাজিক কাইটো (まじっく快斗) হলো গোশো আওয়ামা রচিত ও চিত্রিত একটি জাপানি মাঙ্গা। এটি জুন ১৯৮৭-এ শোগাকুকানের সাপ্তাহিক শৌনেন সানডে-এ প্রথম প্রকাশিত হয়। গল্পটি কাইটো কিড নামক একটি ভদ্রলোক চোরকে নিয়ে। আওয়ামা ১৯৮৮ সালে এর প্রথম দুটো ট্যাঙ্কোবন খণ্ড প্রকাশের পর বিরতি নেন, এবং মাঝেমধ্যে এর নতুন অধ্যায়গুলো তৈরি করেন; তৃতীয় খণ্ডটি ১৯৯৪ সালে, ও পঞ্চমটি ২০১৭ সালে প্রকাশিত হয়। কাইটো কিড ও ম্যাজিক কাইটো-এর অন্যান্য চরিত্রগুলোকে মাঝেমধ্যে অ্যানিমেতে রূপান্তরিত আওয়ামার আরেকটি মাঙ্গা ধারাবাহিক ডিটেকটিভ কোনান-এ দেখা যায়।
ধারাবাহিকটির উপর ভিত্তি করে ১২টি অ্যানিমেটেড টেলিভিশন বিশেষ টিএমএস এন্টারটেইনমেন্ট তৈরি করেছে যা ২০১০ থেকে ২০১২ এর মধ্যে প্রচারিত হয়েছে। ম্যাজিক কাইটো ১৪১২ শিরোনামের একটি ২৪-পর্বের অ্যানিমে ধারাবাহিক এ-১ পিকচার্স দ্বারা প্রযোজিত হয় যা অক্টোবর ২০১৪ থেকে মার্চ ২০১৫ পর্যন্ত প্রচারিত হয়েছিল।
পটভূমি
কাইটো কুরোবা একজন সাধারণ কিশোর ছাত্র যার বাবা আট বছর আগে রহস্যজনক পরিস্থিতিতে মারা যান। আট বছর পর, তাকে তার বাবার গোপন পরিচয় সম্পর্কে অবগত করা হয়; যিনি ছিলেন কাইটো কিড নামে পরিচিত একজন বিখ্যাত আন্তর্জাতিক অপরাধী, এবং তাকে একটি রহস্যময় সংস্থা হত্যা করেছিল কারণ সে একটি রত্ন চুরি করার চেষ্টা করে যা তাদেরও লক্ষ্যবস্তু ছিল। সংগঠনটির লক্ষ্য হল এক বছরের মধ্যে প্যান্ডোরা রত্ন খুঁজে বের করা, রহস্যময় রত্নটি ভলি ধূমকেতু (যা প্রতি ১০,০০০ বছরে একবার ঘটে) অতিক্রম করার সময় চোখের জল ফেলে: যা পান করা অমরত্ব প্রদান করে।
সে সংগঠনটিকে অমরত্ব লাভ থেকে বিরত রাখার প্রতিজ্ঞা করে ও রত্নটির সন্ধান শুরু করার সাথে সাথে তার পিতার চোর পরিচয় গ্রহণ করে। রত্নটির অবস্থান সম্পর্কে তার একমাত্র সূত্র হল যে এটি পূর্ণিমার নীচে লাল রঙে আলোকিত হয় ও এটি একটি দ্বিগুণ: একটি বড় মণির মধ্যে লুকানো একটি রত্ন। এইভাবে, রত্নকে একটি অদ্ভুত ইতিহাসের পাশাপাশি তুলনামূলকভাবে বড় হতে হবে ও সর্বদা এমন একটি জায়গায় সংরক্ষণ করা হবে যেখানে কখনও চাঁদের আলো পাওয়া যায় না। এইভাবে সে অবিশ্বাস্যভাবে কঠোরভাভ্র সুরক্ষিত এলাকাগুলো থেকে অদ্ভুত ইতিহাস সম্পৃক্ত বিখ্যাত অমূল্য রত্নগুলো গবেষণা করে ও চুরি করে, কিন্তু সেগুলো প্যান্ডোরা না হওয়ার কারণে পরের পূর্ণিমার পরে সেগুলো ফেরত দেয়৷
মাঙ্গা
গোশো আওয়ামা দ্বারা রচিত ও চিত্রিত ম্যাজিক কাইটো ১০ জুন, ১৯৮৭ সাল থেকে শোগাকুকানের শোনেন মাঙ্গা ম্যাগাজিন সাপ্তাহিক শৌনেন সানডে-এ বিক্ষিপ্তভাবে ধারাবাহিকরণ করা হয়েছে। এটি ১৯৮৮ সালে দুটি ট্যাঙ্কোবন খণ্ডের পরে বন্ধ করা হয়, কিন্তু তারপর থেকে মাঝে মাঝে নতুন অধ্যায় প্রকাশিত হয়েছে; তৃতীয় খণ্ড ১৯৯র সালে, ২০০৭ সালে চতুর্থ খণ্ড এবং ২০১৭ সালে পঞ্চম খণ্ড প্রকাশিত হয়। ২০১১ সালে প্রথম চারটি খণ্ড "মূল্যবান সংস্করণ"-এ ১৫ আগস্ট থেকে ১৬ ডিসেম্বর পর্যন্ত পুনঃপ্রকাশিত হয়। প্রতিটি খণ্ডের দুটি সংস্করণ প্রকাশিত হয়, একটিতে টিভি বিশেষগুলো নিয়ে সাজানো একটি ডিভিডি রয়েছে৷
জাপানের বাইরে, ম্যাজিক কাইটো চীন; হংকং; তাইওয়ান; দক্ষিণ কোরিয়া; থাইল্যান্ড; ভিয়েতনাম; ফিনল্যান্ড; ফ্রান্স; জার্মানি; ইতালি; এবং স্পেনে প্রকাশিত হয়েছে।
অ্যানিমে বিশেষ
ম্যাজিক কাইটো ভিত্তি করে বারোটি অ্যানিমেটেড টেলিভিশন বিশেষ ২০১০ থেকে ২০১২ সালের মধ্যে তৈরি করা হয়। তোশিকি হিরানো দ্বারা পরিচালিত এর সবগুলো পর্ব টিএমএস এন্টারটেইনমেন্ট দ্বারা প্রযোজিত ও ডিটেকটিভ কোনান-এর টাইম স্লটের সময় নিপ্পন টেলিভিশন নেটওয়ার্ক সিস্টেমে সম্প্রচারিত হয়েছে। প্রথম তিনটির শিরোনাম "মেইতান্তেই কোনান স্পেশাল" হিসেবে দেওয়া হয় যদিও কোনান ধারাবাহিকের সাথে কারোরই কোনো সম্পর্ক নেই। প্রথমটি ১৭ এপ্রিল ২০১০-এ প্রচারিত হয়।
অ্যানিমে টেলিভিশন ধারাবাহিক
ম্যাজিক কাইটো ১৪১২ (まじっく快斗1412) শিরোনামের একটি ২৪-পর্বের অ্যানিমে ধারাবাহিক এ-১ পিকচার্স দ্বারা তৈরি করা হয় যা ৪ অক্টোবর ২০১৪ থেকে ২৮ মার্চ ২০১৫ পর্যন্ত এনএনএসে প্রচারিত হয়। ধারাবাহিকটি উত্তর আমেরিকার দর্শকদের জন্য ক্রাঞ্চিরোলে পর্ব ১৩ থেকে শুরু হওয়া একটি নতুন সিমুলকাস্ট হিসেবে ঘোষণা করা হয়।
মাজাহির উলুম জাদিদ
মাজাহির উলুম জাদিদ হলো ভারতের সাহারানপুরের একটি মাদ্রাসা, যেটি মাজাহির উলুম সাহারানপুর থেকে ১৯৮৩ সালে আলাদা হয়ে যায়। এটি মাজাহিরে উলুম নামে একটি মাসিক জার্নাল প্রকাশ করে। মুহাম্মদ আকিল সাহারানপুরী এই মাদ্রাসার মুহতামিম ও হাদিসের সিনিয়র অধ্যাপক।
ইতিহাস
মাদ্রাসার প্রথম মুহতামিম ছিলেন আবদুল আজিজ, যিনি ১৯৮৬ থেকে ১৯৯১ সাল পর্যন্ত এই পদে দায়িত্ব পালন করেছিলেন। সালমান মাজাহিরি ১৯৯৬ থেকে ২০ জুলাই ২০২০ পর্যন্ত দায়িত্ব পালন করেছিলেন।
মাদ্রাসায় ১৯৮৮ সালে "আমীন-ই-আম" (সাধারণ সম্পাদক) এর পদ তৈরি করা হয় এবং মুহাম্মদ তালহা কান্ধলাভিকে প্রথম সাধারণ সম্পাদক হিসেবে নিয়োগ করা হয়, যিনি ১৯৯৩ সাল পর্যন্ত এই পদে দায়িত্ব পালন করেছিলেন।
ভূজ বিমানবন্দর
ভূজ বিমানবন্দর (আইএটিএ: বিএইচজে, আইসিএ: ভিএবিজে) ভারতের গুজরাত রাজ্যের কচ্ছ জেলার ভূজে অবস্থিত একটি অন্তর্দেশীয় বিমানবন্দর। এটি ভূজ শহর থেকে ১৬৪ কিমি (প্রায় ১০০ মাইল) উত্তরে অবস্থিত।
বিমানবন্দরটি ২৫৭ ফুট (৭৮ মিটার) উচ্চতায় অবস্থিত এবং এটি মোট ৮৩২ একর (৩৩৭ হে) জমিতে গড়ে উঠেছে। এটি ভারত-পাকিস্তান সীমান্ত থেকে ৩০ মাইল (৪৮ কিমি) অভ্যান্তরে ভারতে অবস্থিত।
ইতিহাস
১৯৭১ সালের ভারত-পাকিস্তান যুদ্ধে পাকিস্তানি বিমানবাহিনীর বোম্বারদের নপল বোমাগুলির দ্বারা বিমানবন্দরটি ধ্বংস হয়ে যায়। ১৪ টি বোমা এবং ২২ রকেটের আক্রমণে দ্বারা ১৪ দিনের মধ্যে ৩৫ বার বিমান হামলা হয় বিমানবন্দরটিতে। বিমানবন্দরের নিকবর্তী মাধপার গ্রামকের ৩০০ জন মহিলাকে যুদ্ধকালীন সময়ে বিমানবন্দর পুনঃনির্মানের কাজ শেষ করার জন্য ৭২ ঘণ্টার মধ্যে দেওয়া হয়। পরে ভারত সরকার থেকে এই মহিলাদের ₹৫০,০০০ টাকার নগদ অর্থ মূল্য পুরস্কার দিয়ে সম্মানিত করা হয়।
অবকাঠামো
বিমানবন্দরটি এয়ারবাস এ৩২০ -এর আকারে উড়োজাহাজ পরিচালনা করতে পারে, আর বিমানবন্দরের অ্যাপ্রন একই সময়ে দুটি বোয়িং ৭৩৭-৮০০ বিমানের দাড়ানোর ব্যবস্থা করতে পারে। ভূজ বিমানবন্দরে অবস্থিত একটি স্থায়ী হেলিপ্যাড রয়েছে।
পুনঃনামকরণ করা
২০০৫ সালে কচ্ছ থেকে সংসদ সদস্য, পুস্পদান গোধাবি এবং গুজরাতের ততকালীন মুখ্যমন্ত্রী নরেন্দ্র মোদি বিপ্লবী মুক্তিযোদ্ধা শ্যামজি কৃষ্ণ বর্মা]]র ধামে বিমানবন্দরের নামকরণ করার জন্য বেসামরিক বিমান মন্ত্রণালয়ের কাছে একটি অনুরোধ করেন। তারপর বেসামরিক বিমান চলাচল মন্ত্রী প্রফুল প্যাটেল এই অনুরোধ প্রত্যাখ্যান করে বলেছিলেন "বিদেশিদের বিমানবন্দরটি খুঁজে পেতে সক্ষম হবে না যদি বিমানবন্দর নাম পরিবর্তন করা হয়।"
ফ্যাদোর স্মলভ
ফ্যাদোর মিকজাইলোভিচ স্মলভ (Фёдор Миха́йлович Смо́лов, জন্ম: ৯ ফেব্রুয়ারি ১৯৯০) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি ক্রাসনোদার এবং রাশিয়া জাতীয় দলের হয়ে একজন আক্রমণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
বার্শি
জনসংখ্যার উপাত্ত
ভারতের ২০০১ সালের আদম শুমারি অনুসারে বার্শি শহরের জনসংখ্যা হল ১০৪,৭৮৬ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে বার্শি এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
পশ্চিম আর্মেনিয়া
পশ্চিম আর্মেনিয়া (Արեւմտեան Հայաստան, আরেভিডিয়ান হায়াসদান) একটি শব্দ যা পূর্ব তুরস্ক (পূর্বে অটোমান সাম্রাজ্য) এর অংশ উল্লেখ করার জন্য ব্যবহৃত হয় যা আর্মেনিয়ানের ঐতিহাসিক স্বদেশভূমির অংশ ছিল।
পশ্চিমের আর্মেনিয়া যাকে বাইজেন্টাইন আর্মেনিয়া নামেও উল্লেখ করা হয়ে থাকে, ৩৮৭ খ্রিস্টাব্দে, বৃহত্তর আর্মেনিয়া, বাইজেন্টাইন সাম্রাজ্য (পশ্চিম আর্মেনিয়া) এবং সাসানীয় সাম্রাজ্য (পূর্ব আর্মেনিয়া) এর বিভাগের পর তৈরি হয়েছিল। ষোড়শ শতাব্দীতে, অটোমান-সাফভিড যুদ্ধে (১৫৩২-১৫৫৫), অটোমান তাদের ঘোর প্রতিদ্বন্দ্বী ইরানি সাফভিড রাজবংশের কাছ থেকে অঞ্চলটি জয়লাভ করেছিল, কিন্তু অটোমান-সাফভিড যুদ্ধ (১৬২৩-১৬৩৯) কেবলমাত্র তার পরে অটোমানেরা শাসন করতে পেরেছিল।
তার পর থেকে এলাকাটি  তুর্কি আর্মেনিয়া  বা 'অটোমান আর্মেনিয়া' নামে পরিচিত হয়ে উঠেছিল। ঊনবিংশ শতাব্দীতে, রাশিয়ার সাম্রাজ্য ইরান থেকে পূর্ব আর্মেনিয়া এবং তুরস্কের আর্মেনিয়ার কিছু অংশ, যেমন কারস জয় করে নেয়। ১৮৯০ সালে, হামিদিয়ান গণহত্যা সময় অঞ্চলের আর্মেনিয়ান জনসংখ্যা গুরুতরভাবে প্রভাবিত হয়েছিল।
১৯১৫ সালে আর্মেনিয়ান গণহত্যার সময় এবং পরবর্তী বছরগুলোতে তাদের পূর্বপুরুষদের দেশে বসবাসরত আর্মেনিয়ানদের বিনষ্ট বা নির্বাসন করা হয়েছিল। দুই হাজার বছর অঞ্চলটিতে আর্মেনিয়ান উপস্থিতি মূলত শেষ হয়ে যায় এবং তাদের সাংস্কৃতিক ঐতিহ্যও তুর্কির দ্বারা ধ্বংস হয় এবং বলা যেতে পারে তাদের সাংস্কৃতিক গণহত্যাও হয়েছিল।
শুধুমাত্র একত্রিত এবং অপ্রকাশ্য-আর্মেনীয়রা আজ এই অঞ্চলে বাস করে এবং কিছু বিরক্তিকর আর্মেনিয়ান এটি যুক্তরাজ্যের আর্মেনিয়া অংশ হিসেবে দাবি করে। এই মতামত নিয়ে সবচেয়ে উল্লেখযোগ্য রাজনৈতিক দল আর্মেনীয় বিপ্লবী ফেডারেশন।
উৎপত্তি
আর্মেনিয়াতে এই অঞ্চলের বিভিন্ন নাম রয়েছে। আজ, সবচেয়ে সাধারণ নাম হল আর্মেনিয়ান হায়স্টান (Արեւմտյան Հայաստան) পূর্ব আর্মেনিয়াতে (বেশিরভাগই আর্মেনিয়া, রাশিয়া, জর্জিয়া, ইরানে উচ্চারিত) এবং পশ্চিম আর্মেনিয়ায় আরেভমিডান হায়াসদান (Արեւմտեան Հայաստան) ভাষায় কথা বলা হয়েছে (ডায়াস্পোরা ভাষায়: মার্কিন, ফ্রান্স, লেবানন, সিরিয়া, আর্জেন্টিনা, ইত্যাদি)।
১৯২০ সালের, আগে ব্যবহৃত প্রাচীন নামগুলো হল, পশ্চিমী আর্মেনিয়াতে, তক্কাহয়স্তান (Տաճկահայաստան), পূর্বতে, দাক্ষাহায়াসদান। এছাড়াও একই সময়ে, তুর্কি আর্মেনিয়া শব্দটি তুর্ক-হায়আস্তান (Թուրքահայաստան) বা ত্রক'আয়য়াস্তান (Թրքահայաստան) ব্যবহৃত হতো।
তুর্কি ভাষায়, পশ্চিম আর্মেনিয়ার আক্ষরিক অনুবাদটি বটি আর্মেনিস্তান, তবে কিন্তু অঞ্চলটি ডুগু আনাদোলু (পূর্ব এনাতোলিয়া) হিসেবে পরিচিত, অঞ্চলটি তুরস্কের সাতটি ভৌগোলিক অঞ্চলের মধ্যে একটি, যদিও এটি পূর্ব এনাতোলিয়া অংশে বিদ্যমান নয়।
এছাড়াও কিছু কুর্দি, অঞ্চলের দক্ষিণাংশগুলিকে বাকুরে কুর্দিস্তান (উত্তর কুর্দিস্তান) হিসেবে উল্লেখ করে থাকে।
অটোমান জয়
অটোমান-ফার্সি যুদ্ধের পর (১৬২৩-১৬৩৯), পশ্চিম আর্মেনিয়া অটোমান সাম্রাজ্যের অংশ হয়ে ওঠে। ১৮২৮-১৮২৯ সালে "পশ্চিম আর্মেনিয়া" শব্দটি রুশো-তুর্কি যুদ্ধের পর থেকে অটোমান সাম্রাজ্যের আর্মেনিয়ান-জনসংখ্যাত ঐতিহাসিক অঞ্চলে হিসেবে উল্লেখ করা হয় যা রুশ সাম্রাজ্যকে আর্মেনিয়ার পূর্ব অংশে পরিণত করার পর অটোমান শাসনের অধীনে ছিল। রুশ-ফার্সি যুদ্ধ (১৮০৪-১৮১৩) এবং রুশো-ফার্সি যুদ্ধ (১৮২৬-১৮২৮) ফলাফলের পর কজর ফার্সিরা সমর্পণ করে।
পশ্চিম (অটোমান) আর্মেনিয়ায় ছয় ভিলায়েটস বা প্রদেশ, (ভিলায়েত-ই- সিটটে) রয়েছে - ভিলায়েটের এর্জুরুম, ভ্যান, বিটলিস, দিয়ারব্বির, খারপুত এবং সিভাসের।
পশ্চিম আর্মেনিয়ার ভাগ্য - সাধারণত "আর্মেনিয়ান প্রশ্ন" হিসাবে পরিচিত - আর্মেনীয় মানুষের আধুনিক ইতিহাসে একটি গুরুত্বপূর্ণ বিষয় হিসেবে বিবেচিত হয়।
নাগৌর লোকসভা কেন্দ্র
নাগৌর লোকসভা কেন্দ্রটি রাজস্থান রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই কেন্দ্রটি তফসিলি জাতি ও তফসিলি উপজাতিদের জন্য সংরক্ষিত না এবং মোট ৮ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর নাগৌর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রের সকল বিধানসভা কেন্দ্রগুলি নাগৌর জেলার অংশ নিয়ে গঠিত।
ইতিহাস
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১০৬ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১০৭ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১০৮ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১০৯ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১১০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১১৩ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১১৪ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১১৫ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়।
গাইয়াস জুলিয়াস হাইজিনাস
গাইয়াস জুলিয়াস হাইজিনাস ( খ্রিস্টপূর্ব ৬৪ – ১৭ খ্রিষ্টাব্দ) ছিলেন একজন লাতিন লেখক, যদিও এটা পরিষ্কার নয় যে তিনি স্পেনীয় না আলেকজান্দ্রিয় ছিলেন। তিনি ছিলেন বিখ্যাত বিদ্বান আলেক্সান্ডার পলিহিস্টরের ছাত্র এবং সিজার অগাস্টাসের একজন মুক্তিপ্রাপ্ত ক্রীতদাস।
নাগৌর লোকসভা কেন্দ্র
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি'র ভানওয়ার সিংহ দাঙ্গাওাস।
== ফলাফল == নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ২ জন প্রার্থীর নাম প্রদান করা হয়েছে।
রোদাত জেলা
রোদাত (পশতু: رودات) জালালাবাদ শহর থেকে প্রায় ২৫ কিলোমিটার দূরত্বে অবস্থিত নঙ্গারহার প্রদেশের কেন্দ্রীয় অঞ্চলের একটি জেলা। রোডাত এর ইতিহাস ৭০০ বছরেরও পুরনো।
জনসংখ্যার উপাত্ত
২০১০ সালের আদমশুমারি হিসাব অনুযায়ী জেলাটি জনসংখ্যা ছিল প্রায় ১১০,০০০ জন এর মত যার মধ্যে থেকে প্রায় ২০,০০০ জন এর মত ১২ বছরের কম বয়সী শিশু রয়েছে। বসবাসকারী সম্প্রদায় বলতে এখানকার প্রায় ১০০% মুসলিম এবং পশতুন সম্প্রদায়ের লোকজন রয়েছে।
পারভিন (রঙ)
পারভিন একটি রংবিশেষ যা নীল ও বেগুনি রঙের মাঝামাঝি বা সমগোত্রীয়।   ইংরেজিতে এটিকে বলা হয় পেরিউইঙ্কল যা এসেছে পেরিউইঙ্কল (বৈজ্ঞানিক নাম: Vinca minor) নামক একটি ফুলের নাম থেকে। মূলত পেরিউইঙ্কল ফুলের রঙটিই পেরিউইঙ্কল নামে পরিচিতি পেয়েছে। পেরিউইঙ্কল ফুল ও রঙ দুটিরই বাংলা পরিভাষা করা হয়েছে পারভিন। পারভিন শব্দটি নেওয়া হয়েছে পেরিউইঙ্কলের ইতালীয় ও ফরাসি প্রতিশব্দ পারভিনচা বা পারভেনচে থেকে।
এটিকে ল্যাভেন্ডার নীল রঙ বলেও অভিহিত করা হয়। এটিকে নীল রঙের সাদাটে রূপ বা প্যাস্টেল নীল রঙ হিসেবেও বিবেচনা করা যেতে পারে।
ইংরেজি ভাষায় রঙের নাম হিসেবে পেরিউইঙ্কল শব্দটির রেকর্ডকৃত প্রথম ব্যবহার হয় ১৯২২ সালে।
ডেরেক হ্যারল্ড রিচার্ড বার্টন
ডেরেক হ্যারল্ড রিচার্ড বার্টন একজন ব্রিটিশ জৈব রসায়নবিজ্ঞানী। তিনি ১৯৬৯ সালে রসায়নে নোবেল পুরস্কার লাভ করেন।